Microdrama

Ο όρος **microdrama**, **micro drama**, **micro-drama** («**μικροδράμα**») αναφέρεται σε μια μορφή διαδικτυακών βίντεο ψηχαγωγίας μικρής διάρκειας. Προήλθε από την Κίνα, όπου είναι γνωστό ως ***duanju*** (απλοποιημένα κινεζικά: , παραδοσιακά κιν., Πινγίν: *duǎn jù*). Η επικρατούσα αγγλική ονομασία του όρου είναι *microdrama* στις Ηνωμένες Πολιτείες και άλλες Δυτικές αγορές αυτής της μορφής βίντεο. Τα μικροδράματα χαρακτηρίζονται από το κάθετο κάδρο κινηματογράφησής τους, το οποίο είναι καταλληλότερο για προβολή μέσω κινητού, την μικρή διάρκεια επεισοδίων τους, συνήθως μεταξύ ενός και τριών λεπτών, και την σειριακή πλοκή τους με συχνά ανοιχτά φινάλε/ ανατροπές (cliffhangers).

Η συγκεκριμένη μορφή αναδύθηκε σε Κινεζικές πλατφόρμες περιεχομένου μικρής διάρκειας γύρω στο 2018 και αναγνωρίστηκε επισήμως ως είδος από την Κινεζική εποπτική αρχή για τα μέσα ενημέρωσης, Εθνική Διοίκηση Ραδιοτηλεόρασης (ΕΔΡΤ) το 2020. Η ΕΔΡΤ στα τέλη του 2022 διέπραξε «ειδική εκστρατεία διόρθωσης», με 25.300 μικροδράματα να αφαιρούνται κατά τη διάρκειά της, με αιτιολόγηση το «πορνογραφικό, αιματηρό, βίαιο, χαμηλό και χυδαίο περιεχόμενό τους».

Τα έσοδα της αγοράς duanju στην Κίνα το 2021 ήταν περίπου 500 εκατ. δολάρια. Ήδη το 2024 η βιομηχανία μικροδραμάτων στην Κίνα είχε φτάσει αξία αγοράς 50 δισ. γουάν ( 7 δισ. δολάρια), ξεπερνώντας σε εισπράξεις το box office της θεατρικής σκηνής της χώρας για πρώτη φορά. Από τότε έχει επεκταθεί ραγδαία στις διεθνείς αγορές, με εξειδικευμένες εφαρμογές όπως η ReelShort, DramaBox, and GoodShort να αυξάνουν τους ρυθμούς υιοθέτησης της τάσης στις ΗΠΑ και διεθνώς. Προβλέπεται πως τα έσοδα θα φτάσουν στα 16,2 δισεκατομμύρια δολάρια έως το 2030.

Εκτός Κίνας, το 2025 τα μικροδράματα είχαν συνολικά έσοδα αξίας  3 δισ. δολάρια, με 1,3 δισ εξ αυτών να προέρχονται από τις ΗΠΑ. Γυρίζονται με ταχείς ρυθμούς και χαμηλό κόστος, το οποίο βρίσκεται συνήθως μεταξύ 75.000 και 100.000 δολαρίων και προσφέρουν εργασία σε ηθοποιούς εκτός του Χόλιγουντ.

## Ορολογία
Η μορφή αναφέρεται με διάφορα ονόματα στα αγγλικά. Το *microdrama* and *micro drama* (μερικές φορές με ενωτικό ως *micro-drama*) είναι οι πιο ευρέως χρησιμοποιούμενοι όροι στα Αμερικανικά μέσα ενημέρωσης και εκθέσεις της βιομηχανίας.  Άλλες αγγλικές μεταφράσεις περιλαμβάνουν τα: *short drama, vertical drama, vertical minidrama* και *mobile drama*. Ο κινέζικος όρος *duanju* (, κυριολεκτικά «μικρής διάρκειας δράμα») χρησιμοποιείται επίσης σε αγγλόφωνα μέσα, ιδιαίτερα σε ακαδημαϊκή και βιομηχανική διατριβή. Στα Ελληνικά μέσα συχνά, εκτός της χρήσης της αγγλόφωνης ονομασίας, συνατούνται και οι ελληνόφωνοι όροι «μικροδράμα» και «κάθετη σειρά».

## Ορισμός
Η ΕΔΡΤ ορίζει το μικροδράμα ως ένα διαδικτυακό οπτικοακουστικό πρόγραμμα ενός επεισοδίου με κυμαινόμενη διάρκεια από λίγα δευτερόλεπτα έως περίπου 15 λεπτά, παρουσιάζοντας ένα σχετικά ξεκάθαρο θέμα και κύρια υπόθεση με συνεχή και ολοκληρωμένα αφηγηματικά τόξα. Στην πράξη, τα πιο εμπορικά επιτυχημένα μικροδράματα έχουν επεισόδια διάρκειας των 60 με 120 δευτερολέπτων, με μία σειρά να περιλαμβάνει μεταξύ 60 και 100 επεισοδίων. Μια ολόκληρη σειρά συνήθως διαρκεί μεταξύ 90 και 180 λεπτά συνολικά, έχοντας παρόμοια διάρκεια με μία ταινία μεγάλου μήκους ή δύο με τρία επεισόδια παραδοσιακής τηλεόρασης.

Η μορφή αυτή διακρίνεται από άλλα βίντεο μικρού μήκους χάρη στη σειριακή, αφηγηματική δομή της, τη κάθετη (αναλογία διαστάσεων 9:16) μορφή λήψης που έχει σχεδιαστεί αποκλειστικά για κινητά και το μοντέλο νομισματοποίησής της, το οποίο βασίζεται στο «ξεκλείδωμα» επεισοδίων με ψηφιακά κέρματα, τα οποία ο θεατής έχει αγοράσει ή στην πρόσβαση μέσω συνδρομής.

## Δείτε επίσης

* Douyin 
* Σαπουνόπερα

## Βιβλιογραφία

* Frias, C. X. & López, A. (2012). Cyber-literature, Micro-stories and Their Exploitation. ARS AETERNA Vol. 4 (1), 16-36.

## Παραπομπές

Κατηγορία:Διαδικτυακή τηλεόραση
Κατηγορία:Ψηφιακά μέσα
Κατηγορία:Ορολογία τηλεόρασης
Κατηγορία:Εφαρμογή κινητού τηλεφώνου
Κατηγορία:Διαδικτυακές σειρές
Κατηγορία:Πολιτισμός του Διαδικτύου